ལྷག་པར་ཏུ་བོད་ཀྱི་སྤྱི་ཚོགས་འཚོ་བའི་ཁྲོད་དུ།རིག་གནས་གསར་རྙིང་གི་འགལ་བ་ཆེན་པོ་ཞིག་ཐོད་གཏུགས་ཏེ་བྱུང་བས།མིའི་རིན་ཐང་དེ་གང་ནས་གླེང་དགོས་པ་དང་གང་གིས་མཚོན་པ་སོགས་ཀྱི་གནད་དོན་རབ་དང་རིམ་པར་དོགས་སློང་སྐྱེས་ཤིང་།རྗེས་སུ་ཚོང་རའི་ཤུགས་རྐྱེན་དྲག་རླབས་ཤིག་དང་འདྲ་བར་སྤྱི་ཚོགས་འཚོ་བའི་ངོས་ཡོངས་ལ་བརྡབ་སོང་པས།བོད་མི་ཀུན་གྱི་བསམ་བློའི་འཁྱེར་སོ་དང་རིན་ཐང་ལྟ་ཚུལ་ལ་འཕོ་འགྱུར་སྣ་ཚོགས་བྱུང་།འདི་དག་རྩོམ་མཁན་དང་ཀློག་མཁན་གྱི་ཐུན་མོང་གི་འགལ་བར་གྲུབ་ཡོད།